en el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en el en el el el el el el el el el el el el el el el el el el el el el el el el en el en en el el en el en el en el en el el
Τα στατιστικά είναι μοναδικά και τα ρεκόρ αμέτρητα. Η διάρκεια στο παιχνίδι του μπορεί μόνο να συγκριθεί με τους κορυφαίους αθλητές που έχουν περάσει από τη θέση του QB. Είχε μάλιστα την ευκαιρία να κλείσει την 18χρονη καριέρα του με τον καλύτερο δυνατό τρόπο, να σηκώσει το Lombardi Trophy στο τελευταίο του παιχνίδι. Αυτές όμως οι δέκα στιγμές που με έπεισαν ότι ο Peyton Manning ήταν σύγχρονος θρύλος του NFL:
Η ανατροπή στον τελικό της AFC τη σεζόν κόντρα στους Patriots και η πρόκριση (επιτέλους στο Super Bowl)
Οι Colts του Manning είχαν έναν μεγάλο αντίπαλο στην AFC. Τους Patriots. Τι κι αν οι δύο ομάδες έπαιζαν επί δεκαετίες στην ίδια division, με το expansion της λίγκας το 2002, οι κόντρες των Brady και Manning απέκτησαν άλλο νόημα καθώς πλέον αφορούσαν την κορυφή. Στα πρώτα πέντε παιχνίδια μεταξύ των δύο QBs, ο Brady μετρούσε ισάριθμες νίκες, οι δύο εξ αυτών στα playoffs το ’03 και ’04 όταν και οι Patriots κατέκτησαν το Super Bowl. Το ’05 και το ’06 στα παιχνίδια της regular season ο Peyton έκανε τις πρώτες του νίκες σπάζοντας την κατάρα, εκτός έδρας μάλιστα και οι δύο. Η μεγάλη νίκη όμως ήρθε στα playoffs της χρονιάς ’06 όταν όλα έδειχναν ότι ο νικητής του τελικού της AFC θα κατακτήσει και το Super Bowl. Η άμυνα των Patriots είχε σβήσει τον Manning στα κρισιμότερα παιχνίδια μεταξύ των δύο ομάδων και του είχε αφήσει το στίγμα του Loser. Η νίκη για τον Manning ήρθε ύστερα από ανατροπή από το 21-3 και ύστερα από ένα συνεχώς εναλλασσόμενο προβάδισμα στο δεύτερο ημίχρονο.
Το πρώτο: H κατάκτηση του Super Bowl κόντρα στους Bears
Οι Bears σκόραραν TD από επιστροφή του εναρκτήριου kickoff με τον Rookie τότε Devin Hester. Ακόμα όμως και με το αστραπιαίο προβάδισμα, οι Bears δεν έπεισαν σε κανένα σημείο ότι μπορούσαν να διεκδικήσουν το παιχνίδι από τον Manning και τους Colts. Η νίκη ήρθε μεθοδικά και εύκολα. Ο Peyton είχε επιτέλους το δαχτυλίδι που τόσα χρόνια άκουγε ότι δε θα αποκτούσε ποτέ. Η νίκη αυτή τον έκανε τον πιο ακριβοπληρωμένο QB στο NFL και οι συμμετοχές του σε διαφημιστικές καμπάνιες πολλαπλασιάστηκαν. Αυτό άλλωστε ήταν και το πρώτο δαχτυλίδι από τα τέσσερα που θα ακολουθούσαν (μέχρι σήμερα) για την οικογένεια, η οποία αριθμούσε 3 QBs στο NFL.
Η ανατροπή κόντρα στους Buccaneers
Το 2003 μετά από 5 σεζόν στο NFL, 3 προκρίσεις στα playoffs αλλά χωρίς καμία νίκη, οι Colts του Manning αντιμετώπιζαν τους πρωταθλητές Buccaneers στην έδρα τους. Πως; Απλά… ανέτρεψαν διαφορά 21 πόντων στα 4 τελευταία λεπτά του παιχνιδιού. Με 3 TDs πρώτα έστειλαν το παιχνίδι στην παράταση και εκεί το κέρδισαν με ένα FG. Ο περισσότερος κόσμος έμαθε για τα κατορθώματα του Mannig το πρωί της Τρίτης μιας και ο αγώνας μεταδιδόταν στην primetime ζώνης της Δευτέρας. Ο Peyton έδειξε ότι η επίθεση του μπορεί να σμπαραλιάσει ακόμα και μία ιστορικά καλή άμυνα.
Η κατάρριψη του ρεκόρ του Dan Marino
To 2004 ο Manning κατέκτησε το βραβείο του MVP χάρη στα 49 passing TDs του. Η επίδοση αυτή έσπασε εκείνη του Dan Marino το 1984 με 48 TDs. Το ρεκόρ βέβαια δεν κράτησε πολύ, μιας και ο Brady το έσπασε το 2007 με τους αήττητους (στη regular season) Patriots.
Η κατάρριψη του ρεκόρ του Brady για τα συνολικά TDs σε μία σεζόν
Η δεύτερη κατάρριψη του ρεκόρ ήταν πιο σημαντική. Οι Broncos πλέον του Manning είχαν δημιουργήσει μία πυραυλοκίνητη επίθεση που σκόρπιζε όποια ομάδα έβρισκε μπροστά της. Ακόμα και στις 2 εκ των τριών ηττών τους οι Broncos σκόραραν πάνω από 30 πόντους. Τελείωσαν με ρεκόρ 13-3 και με ενεργητικό 38 πόντων στην regular season! Το ρεκόρ λοιπόν που χρειάστηκε 20 χρόνια για να πάει από τα 48 TDs/χρόνο στα 49 και τρία χρόνια για να πάει από τα 49 στα 50, συνετρίβη με 55 TDs το 2013 όταν ο Peyton ήταν σχεδόν 37 χρονών (παρά 3 μήνες).
Η κατάρριψη του ρεκόρ του Favre για τα συνολικά TDs
Μετά από την κατάρριψη του ρεκόρ συνολικών γιαρδών καριέρας που κατείχε ο Brett Favre, ο Manning κατάφερε να σπάσει και εκείνο για τα συνολικά TDs στις 19 Οκτωβρίου του 2014 στην προτελευταία του σεζόν. Ο Favre ήταν ο βασικός QB στο NFL για  20 περίπου χρόνια. Γνωστός για το ότι δεν είχε χάσει ποτέ παιχνίδι στην καριέρα του και για το ριψοκίνδυνο τρόπο παιχνιδιού του, τα ρεκόρ που άφησε το 2010 μετά την απόσυρση του από την ενεργό δράση έμοιαζαν ακατάρριπτα και ήταν συνώνυμα της αγωνιστικής διάρκειας. Ε αυτά τα ρεκόρ ο Peyton τα συνέτριψε.
H 4th & 2 απόφαση του Belichick
Σε άλλο ένα ντέρμπι μεταξύ των Colts και των Patriots στην Indianapolis, ένα μόλις χρόνο μετά την επιστροφή του Brady από το τραυματισμό που τον άφησε έξω όλη τη 2008 σεζόν, οι δύο ομάδες έπαιζαν για την κορυφή της AFC. Οι Patriots είχαν πάρει από νωρίς το προβάδισμα και απειλούσαν τους Colts με την πρώτη τους ήττα. Οι Colts όμως ψαλίδισαν την διαφορά και έφτασαν να μετατρέπουν το 31-14 (14 λεπτά πριν το τέλος του παιχνιδιού) σε 34-28 (3 λεπτά πριν το τέλος). Οι Patriots είχαν την κατοχή και τη δυνατότητα με ένα FG να ανεβάσουν τη διαφορά σε επίπεδα δύο κατοχών. Κάπου λοιπόν στις 30 γιάρδες των Patriots η μοίρα έμελλε να αποδείξει τι μέγεθος ήταν ο Peyton Manning για τους αντιπάλους του. Σε μία κατάσταση 4th & 2, ο Belichick αποφάσισε να εμπιστευτεί την επίθεση του και να της δώσει την ευκαιρία να κερδίσει πρακτικά το παιχνίδι. Η απόφαση για ένα punt από τις 30 γιάρδες που θα έδινε την μπάλα στον αντίπαλο να διασχίσει 60+ γιάρδες σε δύο περίπου λεπτά, έμοιαζε συμβατική για τον μέσο QB αλλά στην περίπτωση του Peyton Manning οι πιθανότητες επιτυχίες αυξάνονταν επικίνδυνα. Η άμυνα των Colts στάθηκε στο ύψος της και το ρίσκο του Belichick να παρακάμψει τον Manning απέτυχε παταγωδώς. Λίγα μόλις plays αργότερα οι Colts ήταν στην endzone διαμορφώνοντας το τελικό 35-34, το οποίο τους άφηνε αήττητους και παράλληλα έριχνε τους Patriots στην κατάταξη της AFC.
Η αβάσταχτη εγκαρτέρηση ενός snap
Αυτό άλλωστε είναι και το σήμα κατατεθέν του Peyton, η κληρονομιά του στο NFL. Αρκετοί παίκτες προσπάθησαν να μιμηθούν το στυλ του, αλλά κανένας δεν άντεχε να το τραβήξει τόσο πολύ και τόσο αποτελεσματικά. Σε τι αναφέρομαι; Μα φυσικά στην “pre snap” παράσταση του Peyton! Από τα 40 δευτερόλεπτα που έχει μία επίθεση στη διάθεση της για να εκτελέσει το snap, ο Peyton σπάνια χρησιμοποιούσε λιγότερα από …37. Μέχρι αυτά τα τελευταία δευτερόλεπτα ο Peyton κουνούσε τους συμπαίκτες του αριστερά δεξιά, άλλαζε τα formations και τις περισσότερες φορές απλά έλεγε ότι λέξη του κατέβει στο κεφάλι για να αναγκάσει την άμυνα να βγει offside από την ανυπομονησία της. Τι κέρδιζε ο Peyton από αυτές τις συνεχόμενες αλλαγές; Οι αλλαγές στην επίθεση προκαλούσαν και αντίστοιχες αλλαγές στην άμυνα, έτσι ήξερε τι ρόλο έχει ο κάθε αμυντικός και μπορούσε να αναγνωρίσει το αδύνατο σημείο της άμυνας και να εκτελέσει το καταλληλότερο play. Οι έννοιες του discuish στην άμυνα, του audible στην επίθεση απέκτησαν νέο νόημα υπό τον Manning, αλλά αυτό που άλλαξε περισσότερο απ’ όλα στο NFL είναι το επίπεδο της προετοιμασίας του QB πριν από κάθε παιχνίδι. Ο Manning ήταν ένας σκακιστής στο γήπεδο που ήξερε πριν από κάθε αγώνα τις αγαπημένες κινήσεις κάθε αντιπάλου.
Ξέρω ότι “κλέβω” λίγο αλλά δεν μπορούσα να βάλω μόνο μία στιγμή από μία πολύχρονη καριέρα. Τα δύο καλύτερα παραδείγματα για τον ηγετικό ρόλο του Peyton στους Colts και τους Broncos δεν είναι άλλα από τους διαπληκτισμούς του με τους Jeff Saturday και DJ Swearinger.
Στην πρώτη περίπτωση, ο C των Colts μουρμουρίζει στη sideline γιατί η ομάδα του πάσαρε τρεις φορές και δεν έτρεψε ούτε μία από απόσταση αναπνοή στην redzone χωρίς επιτυχία. Αισθανόμενος ότι η γκρίνια του υπαρχηγού του τον αφορά, ο Peyton σηκώνεται και βάζει τις φωνές στην O-line τους και τους λέει να μπλοκάρουν καλύτερα. Οι Colts θα κέρδιζαν ή θα έχαναν με το δικό του τρόπο, με τα δικά τους calls. Για την ιστορία εκείνη τη χρονιά οι Colts κατέκτησαν το μοναδικό τους Super Bowl επί Manning.
Στη Δεύτερη περίπτωση, σε αγώνα κόντρα στους Texans, ο “συνήθης ύποπτος” FS DJ Swearinger χρησιμοποιεί τον ώμο του μεν για να ρίξει τον Welker, αλλά για κακή τύχη του τελευταίου τον βρίσκει στο κεφάλι. Παρά το ότι ο Welker δεν επέστρεψε στον αγώνα εξαιτίας διάσεισης, ο Swearinger αρχίζει τα γαλλικά στον τραυματία και σε όσους συμπαίκτες του διαμαρτυρήθηκαν για το βίαιο tackle. Μερικά plays αργότερα οι Broncos σκοράρουν και ο Manning κατευθύνεται στον Swearinger και επιστρέφει τα γαλλικά και τους “αφιερώνει” το TD. Η συμπεριφορά αυτή είναι τόσο αντί-Manning που αφήνει με το στόμα ανοιχτό αντιπάλους και συμπαίκτες.
Και το όνομα αυτής: Tennessee Titans, Miami Dolphins, Denver Broncos! Πολλές ομάδες προσπάθησαν, αλλά ο John Elway και οι Broncos κατάφεραν να πείσουν τον Manning ότι μία μετακίνηση στο Colorado θα του έδινε την ανταγωνιστική ομάδα που έψαχνε για να κλείσει την καριέρα του. Οι Broncos τον πλαισίωσαν αμέσως με βετεράνους και ένα αξιόλογο ρόστερ που κάθε χρόνο ήταν ανάμεσα στα φαβορί της AFC για το ταξίδι στο Super Bowl, όπου είχε δύο συμμετοχές και δύο κατακτήσεις. Η διοίκηση των Broncos έκανε όλα όσα είχε αποτύχει να κάνει η διοίκηση των Colts τα προηγούμενα χρόνια, η οποία είχε αφήσει αβοήθητο τον Manning, ειδικότερα την περίοδο 2007-2012. Επιπλέον ενώ η απόφαση απόκτησης του αντικαταστάτη του είχε παρθεί από την αρχή της σεζόν 2011, όταν ο ίδιος θα έχανε τη σεζόν εξαιτίας ενός τραυματισμού και οι Colts θα αποφάσιζαν να θυσιάσουν τη σεζόν για να αποκτήσουν τον Luck, η ανακοίνωση στον Manning έγινε λίγο πριν την free agency. Ο παίκτης που είχε βοηθήσει να χτιστεί το Lucas Oil ήταν πλέον ξένος μέσα στο ίδιο του το σπίτι και έκανε μόνος του προπόνηση από τον Ιανουάριο του ’12 γνωρίζοντας ότι έχει επανέλθει από τον τραυματισμό του.
Γι αυτό το λόγο, το πιο αντιπροσωπευτικό βίντεο για το περιπετειώδες καλοκαίρι του 2012 είναι το παρακάτω. Ένα αντάξιο αντίο ενός τεράστιου παίκτη που είχε μετέπειτα την μεγαλοψυχία να συγχαρεί την παλιά του ομάδα για την επιλογή του αντικαταστάτη του Andrew Luck. Το λάθος των Colts δεν ήταν ότι έκαναν τον Manning τον μεγαλύτερο παίκτη στην ιστορία του NFL που έμεινε Free Agent, αλλά οι αποφάσεις που έχτισαν μία τόσο εύθραυστη και εξαρτημένη ομάδα από τον Peyton, ο οποίος πλέον δεν μπορούσε να την κουβαλήσει μόνος του στην κορυφή ειδικότερα μετά τον τραυματισμό του.
Previous Post St. Louis Rams: Μια ιστορική αναδρομή στo Greatest Show on Turf (Mέρος 1ο)
Next Post Οι Αριστεροί και το Football
About The Author: Hyperbolic Comparison
Ιδρυτικό μέλος του site και πηγή γκρίνιας σε κάθε στιγμή της ύπαρξης του. Εργάζεται πρωινές ώρες όταν του επιτρέπει το NFL. Ερασιτέχνης-αποτυχημένος ποδοσφαιριστής πιο αργός από το replay. Έμπλεξε με το football για οικογενειακούς λόγους και δεν είχε δικαίωμα να μη διαλέξει τους Patriots.